पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला सिटी. किसी भी शहर में बच्चे के गुम होने के कुछ देर बाद ही अब बेक्रिंग न्यूज चलेगी। क्लिक करते ही बच्चे का सारा डाटा ऑनलाइन हो जाएगा। अब गुमशुदा बच्चों के लिए एक वेबसाइट बनाई जा रही है।
केंद्र सरकार इंटीग्रेटेड चाइल्ड प्रोटेक्शन स्कीम के तहत अब प्रदेश में जुवेनाइल जस्टिस बोर्ड, मर्सी होम और बाल कल्याण कमेटियों को ऑनलाइन करने जा रही है। मिसिंग चाइल्ड ट्रैकिंग सिस्टम के तहत शुरू की जा रही इस वेबसाइट पर प्रदेश के सभी मर्सी होम, बाल कल्याण कमेटियां और बाल सरंक्षण विभाग को अपने जिले से लापता बच्चों और गुमशुदा के मिलने का रिकॉर्ड फोटो सहित डालना होगा ताकि बच्चे के गुम होने पर तुरंत ही उसकी सूचना हर जगह भेजी जा सके।
लावारिस हालात में किसी बच्चे के मिलने पर उसे, उसके परिवार से मिलाया जा सके। इस ऑनलाइन प्रक्रिया में जुवेनाइल जस्टिस बोर्ड को भी जोड़ा जा रहा है। बोर्ड विचाराधीन और सुलझ चुके केसों का पूरा रिकॉर्ड इस वेबसाइट पर डालेगा।
दिया जाएगा आईडी और पासवर्ड
मिसिंग चाइल्ड ट्रैकिंग सिस्टम के तहत गुमशुदा बच्चों की खबर वेबसाइट पर चलती रहेगी। साइबर सुरक्षा के मद्देनजर प्रत्येक मर्सी होम, बाल कल्याण कमेटी और जिला बाल संरक्षण विभाग को आईडी और पासवर्ड दिया जाएगा। वेबसाइट में भरने पर उन्हें प्रदेश के किसी भी हिस्से में बच्चे के गुमशुदा अथवा मिलने की रिपोर्ट मिल जाएगी।
वेबसाइट से सिस्टम ऑनलाइन हो जाएगा। ऐसे में प्रदेश में कहीं पर भी किसी बच्चे के गुम होने की तुरंत ही सूचना मिल जाएगी। अम्बाला के जुवेनाइल जस्टिस बोर्ड, बाल कल्याण कमेटी, बाल संरक्षण विभाग, मर्सी होम के संचालकों को प्रशिक्षण देने के लिए केंद्र सरकार के बाल संरक्षण विभाग की टीम गुरुवार को अम्बाला में आएगी।
मेघा, जिला बाल संरक्षण अधिकारी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn